stanford-oval/wikipedia huggingface dataset:
אשמן כיס עירום-צוואר

| אשמן כיס עירום-צוואר |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: אשמניים
סוג:: אשמן הכיס
מין:: אשמן כיס עירום־צוואר
שם מדעי
 Saccolaimus saccolaimus ‏טמינק, 1838
תחום תפוצה


אשמן כיס עירום־צוואר (שם מדעי:   Saccolaimus saccolaimus) הוא מין של עטלף מהסוג אשמן הכיס החי בתת-היבשת ההודית, דרום-מזרח אסיה ואוקיאניה במדינות אוסטרליה, בנגלדש, הודו, אינדונזיה (באיים ג'אווה, באלי, סומטרה, בורנאו ואיי מאלוקו), מלזיה, פפואה גינאה החדשה, הפיליפינים, איי שלמה, סרי לנקה, תאילנד ומיאנמר במגוון בתי גידול כמו יערות גשם, יערות אקליפטוס, יערות יבשים, סוואנות, חופים וביצות.
מאפיינים

אורכו של עטלף זה הוא עד 12 סנטימטרים ומשקלו עד 61 גרמים. העטלף בעל פרווה בצבע שחור. לאשמן הכיס גוף גוצי וכבד, ראש גדול, משולש ופחוס וכנפיים ארוכות וצרות. החרטום קצר ושטוח, הלוע מוארך במעט והשפתיים שסועות. האוזניים קצרות, עגולות ומחודדות בקצה והצפירים שלהן קצרים ועגולים. העיניים גדולות ובולטות והנחיריים רחבים וצינוריים. הזנב מכוסה בקרום התעופה להוציא את הקצה החשוף דמוי הנדן.
אשמני הכיס פעילים לאחר רדת החשיכה במשך מספר שעות ומבלים את שעות היום בשינה בסבך, מחילות, קברים, מערות, מבנים נטושים, עצים וסלעים. הם חיים בדרך כלל בבדידות או במושבות קטנות (29-2 פרטים) אך מינים אחרים מהסוג נראים לעיתים במושבות של מאות בודדות. במקומות מסוימים יש נדידות עונתיות מאזורים חמים לאזורים קרירים יותר.
אשמני הכיס צדים עשים, פשפשאים, חגבאים, טרמיטים וחיפושיות ובשל מבנה גופם הכבד הם אינם יכולים לתמרן ביעילות ומחפשים מזון באזורים פתוחים יחסית כמו חופת היער הגבוהה, בקצה היער או בקרחות יער. מאידך, הטיסה שלהם מהירה יחסית. האשמנים מאתרים את טרפם באמצעות איכון-הד, וחלק מהפולסים שהם מפיקים נשמעים לאוזן אנושית. הנקבה ממליטה גור יחיד מדי שנה. האשמן נמצא על פי הרשימה האדומה של IUCN במצב השימור ללא חשש עקב טווח תפוצה גדול ונוכחות במספר רב של אזורים מוגנים.
הערות שוליים

1 2  אשמן כיס עירום-צוואר באתר הרשימה האדומה של IUCN
↑  Wilson, D. E. & Reeder, D. M. (1993). Mammals Species of the World: A Taxonomic and Geographic Reference, Second Edition. Smithsonian Institution Press: Washington and London. p. 159.
↑  Bonaccorso, F.J. (1998). Bats of Papua New Guinea. Washington, D.C.: Conservation International. pp. 243–245
↑  Payne, J. & Francis, C.M. (1985). A Field Guide to the Mammals of Borneo. Sabah Society: Malaysia. p. 183
אקסל פון דם בוסשה

| --- | --- |

אקסל פון דם בוסשה
 לידה:  24 באפריל 1919 בראונשווייג, רפובליקת ויימאר רפובליקת ויימאר
 פטירה:  26 בינואר 1993 (בגיל 73) בון, גרמניה גרמניה
 מדינה:  גרמניה 
 בן או בת זוג:  Lady Camilla Acheson (20 ביוני 1950–?) 
 צאצאים:  Nicola von dem Bussche-Streithorst, Jane von dem Bussche-Streithorst 
 השתייכות:  גרמניה הנאצית גרמניה הנאצית
 תקופת הפעילות:  1937–1945 (כ־8 שנים)
 דרגה:   מיור (ורמאכט)
 פעולות ומבצעים
 מלחמת העולם השנייה
 עיטורים
  צלב האבירים של צלב הברזל   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
אקסל פון דם בּוּסְשֶׁה (בגרמנית: Axel von dem Bussche‏; 24 באפריל 1919 – 26 בינואר 1993), היה קצין צבא גרמני שהשתתף בקשר העשרים ביולי 1944 להתנקש בחייו של אדולף היטלר.
ביוגרפיה > ראשית דרכו

אקסל פון דם בוסשה נולד בעיר בראונשוויג ב-24 באפריל 1919, לאב גרמני ולאם דנית. שמו המלא היה הברון אקסל-ארנסט אוגוסט קלמור פרנץ אלברכט אריך לאו פון דם בוסשה-שטרייטהורסט (בגרמנית: Axel Ernst-August Clamor Franz Albrecht Erich Leo von dem Bussche-Streithorst).
בשנת 1937, בגיל 17 הצטרף דם בוסשה כחייל מקצועי לרגימנט של חיל רגלים של הצבא הגרמני. בפרוץ מלחמת העולם השנייה ב-1939 לחם בפלישה לפולין. בשנת 1940 השתתף במערכה על צרפת. לאחר שהנאצים פלשו לברית המועצות ביוני 1941 לחם דם בוסשה בחזית הרוסית. במרוצת הזמן זכה בארבעה עיטורי גבורה.
ביוגרפיה > עד ראייה לרצח המונים

ב-5 באוקטובר 1942 נכח סרן פון דם בוסשה בשדה התעופה של העיר דובנו בחבל ווהלין במערב אוקראינה בעת שהושמדו בו אלפים מיהודי דובנו בירי לתוך בורות.
עד אחר לטבח זה היה המהנדס הגרמני, לימים חסיד אומות העולם, הרמן גרבה, שמסר במשפטי נירנברג עדות על האירוע. בעדותו סיפר גרבה כיצד הוא נקלע ב-5 באוקטובר 1942 לשדה התעופה של דובנו, שבו בוצע רצח המוני של אלפי יהודים. גרבה נוכח במו עיניו לראות כיצד אנשי האיינזצגרופן מובילים לאתר ההשמדה את יהודי העיר, משפחות משפחות. האנשים נצטוו להתפשט ועירומים ירדו לבור וטיפסו מעל ראשי אלו שנורו לפניהם אל המקום שלשם כיוונו אותם אנשי האס אס ונשכבו על המתים. כמה מהם ליטפו את אלה שהיו עדיין בחיים ואז נורו גם הם.
בפרוץ המלחמה העריץ דם בוסשה את היטלר, אולם בהדרגה, לאחר שנוכח ביחס כלפי תושבי פולין הכבושה, ולאחר מכן כלפי הרוסים, התעוררה בו סלידה עזה ממעשי הנאצים ולאחר שנוכח אישית בטבח בדובנו, החליט כי עליו לעשות מעשה.
ביוגרפיה > בקשר נגד היטלר

דם בוסשה הצעיר, שהיה אז בן 23 שנים, לאחר שנכח בטבח, נחרד ממראה עיניו וטראומת הטבח רדפה אותו כל חייו. הוא החליט כי יש למגר את השלטון הנאצי ולהיפטר מאדולף היטלר. הוא חבר לקבוצת קציני צבא קושרים מן קבוצת ארמיות מרכז שהחל מספטמבר 1943 הונהגה על ידי הרוזן שטאופנברג. לימים הצהיר כי עמדו בפניו שלוש דרכים בלבד כדי להגן על כבודו כקצין: למות בשדה הקרב, לערוק, או למרוד נגד השלטון שהורה על הטבח בדובנו וכל מעשי הטבח האחרים. הוא בחר בחלופה השלישית והצדיק את כוונתו להרוג את היטלר בזכותו החוקית להגן על אחרים מפני ביצוע מעשים לא חוקיים ופליליים.
לאחר שורת ניסיונות כושלים של הקושרים להתנקש בחייו של היטלר, נערכו הקושרים בספטמבר 1943 לבצע ניסיון נוסף שהיה כרוך בהתאבדות. האיש שמצאו הקושרים, שהיה מוכן למסור את נפשו למען כבוד מולדתו ולמען ההגינות האנושית היה אקסל דם בוסשה. התוכנית התבססה על כך שנתברר כי מדי הצבא הגרמני אינם מתאימים לאקלים בחזית הרוסית והוחלט לעצב דגמים חדשים של מדים וחגור ולהציגם בפני היטלר. לשם כך נבחר אקסל פון דם בוסשה שהומרץ לפעול, אישית על ידי פון שטאופנברג. הדגמים עוצבו ותוכנן כי דם בוסשה יציגם בפני היטלר, במטהו, "מאורת הזאב", שבמזרח פרוסיה. דם בוסשה נבחר לתפקיד כי קצין חיל הרגלים נאה המראה, כחול העיניים ורם הקומה התאים לאידיאל של מה שכונה "הגזע הארי". הוא החליט לטמון בכיסי דגם המעיל שני מוקשים אשר יתפוצצו עם הפעלת מצת. בכוונתו היה לתפוס את היטלר בשעת בדיקת הדגמים, לאחוז בו ולהתפוצץ ביחד עמו. לימים תיאר דם בוסשה את משימתו כ"התאבדות פטריוטית".
ניסיון ההתנקשות לא יצא אל הפועל כאשר ב-16 בנובמבר 1943, יום לפני מועד ההדגמה המתוכנן, הותקפה מן האוויר על ידי מטוסי בנות הברית הרכבת שבה הובאו המדים וחגור, הדגמים הושמדו ודם בוסשה חזר ריקם לפלוגתו בחזית הרוסית. בדצמבר 1943 חזר דם בוסשה למטהו של היטלר על מנת לערוך ניסיון נוסף עם דגמים חדשים, כאשר היטלר החליט לפתע לצאת לברכטסגאדן לפגרת חג המולד. זמן קצר לאחר מכן, בינואר 1944, נפצע דם בוסשה קשה בחזית הרוסית ואיבד את אחת מרגליו. משימת ביצוע תוכניתו של דם בוסשה, להתפוצץ עם היטלר בעת הדגמת המעיל, הוטלה על קושר אחר – אוולד פון קלייסט. עקב שינויי לוח הזמנים התכופים והלא צפויים של היטלר לא התאפשר לפון קלייסט לבצע את ההתנקשות, עד אשר ההתנקשות בוצעה לבסוף ב-20 ביולי 1944 על ידי קלאוס שנק פון שטאופנברג.
כשיצאה ההתנקשות אל הפועל היה דם בוסשה מאושפז זה חודשים בבית החלמה של הוואפן אס אס בגרמניה, ועל כן לא היה מעורב בביצועה. דבר מעורבותו בשלבי הקשר שקדמו להתנקשות לא נתגלה לגסטפו ואיש מהקצינים הקושרים לא בגד בו ולא חשף את חלקו בקשר. כתוצאה מכך היה דם בוסשה אחד מן הבודדים מהקושרים ששרדו את מלחמת העולם ונותרו בחיים.
ביוגרפיה > לאחר המלחמה

לאחר המלחמה למד דם בוסשה משפטים באוניברסיטת גטינגן ולאחר מכן נתקבל לשירות הדיפלומטי של גרמניה המערבית. בשנים 1954–1958 שירת בשגרירות הגרמנית בוושינגטון. לאחר מכן היה למנהל פנימייה בדרום גרמניה. בנוסף לכך היה חבר במועצת הכנסייה האוונגליסטית ויועץ לבנק העולמי. דם בוסשה עזב את תפקידו כמנהל הפנימייה לניהול חברה פרטית בשווייץ. בשנות השישים והשבעים הוא היה בעל משרה במועצה העולמית של הכנסיות ובשנת 1985 שב לגרמניה.
אקסל פון דם בוסשה נפטר בשנת 1993. בן 74 שנים היה במותו.
ראו גם

מבצע ולקיריה
קלאוס שנק פון שטאופנברג
התנגדות גרמנית לנאציזם
מאורת הזאב
מבצע ואלקירי (סרט)
רשימת תוכניות התנקשות באדולף היטלר
לקריאה נוספת

יואכים פסט, היטלר יומנו של לא איש, עמ' 730. הוצאת כתר 1973.
ויליאם שיירר, עלייתו ונפילתו של הרייך השלישי, עמ' 843. הוצאת שוקן 1962.
זאב לקויר, הסוד הנורא, עמ' 24. הוצאת שוקן 1981.
קונסטנטין פיצגיבון, 20 ביולי - הקשר לרציחת היטלר. עמ' 62 - 63. הוצאת מערכות, 1987.
יוסף טל: Ein Mensch-zu-Mensch-Erlebnis im Wissenschaftskolleg Berlin (1994) in Axel von dem Bussche, Hase & Koehler Verlag, pp 125-131 ISBN 3-7758-1311-X
אתיופיה במשחקים האולימפיים

היילה גבריסלאסי (שני מימין) במהלך ריצת ה-10000 מטר באולימפיאדת סידני, בה ניצח
מסרט דפאר, האלופה האולימפית בריצת 5000 מטר באתונה
קנניסה בקלה, האלוף האולימפי בריצת 10000 מטר באתונה ובבייג'ינג, ובריצת 5000 מטר בבייג'ינג
טירונש דיבאבה, האלופה האולימפית בריצת 5000 מטר בבייג'ינג ובריצת 10000 מטר בבייג'ינג ובלונדון
אתיופיה משתתפת במשחקים האולימפיים מאז אולימפיאדת מלבורן (1956). היא נעדרה מאז מהמשחקים שלוש פעמים. ב-1976 הצטרפה לחרם שהובילו מדינות אפריקה על אולימפיאדת מונטריאול, במחאה על סירובו של הוועד האולימפי הבינלאומי להשעות את ניו זילנד, שנבחרת הרוגבי שלה קיימה משחק עם נבחרת דרום אפריקה, בעת שבאחרונה היה נהוג משטר האפרטהייד. ב-1984 הצטרפה לחרם שהובילה ברית המועצות על אולימפיאדת לוס אנג'לס, וב-1988 נעדרה מאולימפיאדת סיאול (1988) בשל מלחמת האזרחים שהתרחשה בה.
לאורך השנים צברו הספורטאים האתיופים 58 מדליות, מהן 23 מדליות זהב. מבין מדינות אפריקה, רק קניה ודרום אפריקה הגיעו להישגים גבוהים יותר. כל המדליות הושגו בידי אתלטים שהתחרו בריצות הבינוניות והארוכות.
אתיופיה השתתפה גם בשתי אולימפיאדות חורף, אולימפיאדת טורינו (2006) ואולימפיאדת ונקובר (2010). לשתיהן שלחה ספורטאי אחד, שהתחרה בסקי למרחקים, ולא הגיע להישגים משמעותיים.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

באולימפיאדות הקיץ:
| אולימפיאדה | זהב | כסף | ארד | סך הכל |
| --- | --- | --- | --- | --- |
אולימפיאדת מלבורן (1956): 0
| אולימפיאדת רומא (1960) | 1 | 0 | 0 | 1 |
| אולימפיאדת טוקיו (1964) | 1 | 0 | 0 | 1 |
| אולימפיאדת מקסיקו סיטי (1968) | 1 | 1 | 0 | 2 |
| אולימפיאדת מינכן (1972) | 0 | 0 | 2 | 2 |
אולימפיאדת מונטריאול (1976): לא השתתפה
| אולימפיאדת מוסקבה (1980) | 2 | 0 | 2 | 4 |
אולימפיאדת לוס אנג'לס (1984): לא השתתפה
אולימפיאדת סיאול (1988): לא השתתפה
| אולימפיאדת ברצלונה (1992) | 1 | 0 | 2 | 3 |
| אולימפיאדת אטלנטה (1996) | 2 | 0 | 1 | 3 |
| אולימפיאדת סידני (2000) | 4 | 1 | 3 | 8 |
| אולימפיאדת אתונה (2004) | 2 | 3 | 2 | 7 |
| אולימפיאדת בייג'ינג (2008) | 4 | 2 | 1 | 7 |
| אולימפיאדת לונדון (2012) | 3 | 2 | 3 | 8 |
| אולימפיאדת ריו דה ז'ניירו (2016) | 1 | 2 | 5 | 8 |
| אולימפיאדת טוקיו (2020) | 1 | 1 | 2 | 4 |
| סך הכל | 23 | 12 | 23 | 58 |
מדליות > לפי ענף

בענפי הקיץ:
| ענף | זהב | כסף | ארד | סך הכל |
| --- | --- | --- | --- | --- |
|  אתלטיקה | 23 | 12 | 23 | 58 |
| סך הכל | 23 | 12 | 23 | 58 |
ראו גם

אתיופיה במשחקים הפאראלימפיים
אתיופיה במשחקים האולימפיים לנוער
הערות שוליים

↑  Kevin Kaduk,‏ "Ethiopian marathoner makes political protest at finish line"‏, יאהו, 21 באוגוסט 2016
↑  "Medals by Games" [מדליות לפי משחקים]. Olympic Analytics (באנגלית). נבדק ב-10 במרץ 2022. {{cite web}}:  (עזרה)תחזוקה - ציטוט: url-status (link)
↑  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-10 במרץ 2022. {{cite web}}:  (עזרה)תחזוקה - ציטוט: url-status (link)
אקסל טישר

| --- | --- |

וולף, מרץ 2020
 לידה:  5 בנובמבר 1986 (בן 37) דרזדן, סקסוניה, מזרח גרמניה
 שם במה:  אלכסנדר וולף אקסל טישר
 משקל:  111 ק"ג
 גובה:  1.85 מטר
 מקום מגורים:  אורלנדו, פלורידה, ארצות הברית
 לאום:  גרמני
 קריירה מקצוענית:  2004–2022 (כ־18 שנים) 
 מאמנים:  אחמד שעאר קרייזי סטיב מייק ג'ו E לג'נד
 ליגות:  WWE
אקסל טישר (בגרמנית: Axel Tischer; נולד ב-5 בנובמבר 1986 בדרזדן, סקסוניה, מזרח גרמניה) הוא מתאבק גרמני. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה אלכסנדר וולף.
קריירת היאבקות מקצועית > ארגונים עצמאיים (2004–2015)

טישר החל להתאמן כדי להיות מתאבק בגיל 13 בעיר הולדתו, דרזדן. טישר התאבק באופן נרחב בארגונים העצמאיים בגרמניה ובאירופה. בשנת 2012 טישר ניצח את אל ג'נריקו כדי לזכות באליפות העולם המאוחדת של הארגון wXw והחזיק בה כמעט שנה עד שהפסיד אותה לטומי אנד.
קריירת היאבקות מקצועית > WWE > NXT‏ (2015–2018)

באפריל 2015 התבשרה הידיעה שטישר הוא אחד המגויסים לחוזה פיתוח במתחם האימונים של ה-WWE. את הופעת הבכורה שלו בטלוויזיה ערך שלושה חודשים מאוחר יותר בהפסד לסמואה ג'ו. באוגוסט טישר אימץ את השם אלכסנדר וולף, שישמש אותו מעתה ואילך בתור שם הבמה שלו.
בשנת 2016 במופעי NXT שאינם משודרים לטלוויזיה, וולף הצטוות לסוייר פלטון ובחודש ספטמבר האחרונים הצטרפו לקבוצת SAnitY שהכילה את ניקי קרוס ואריק יאנג אשר שימש בתור מנהיג הקבוצה. הקבוצה ערכה את הופעת הבכורה שלה ב-12 באוקטובר בניצחון של וולף ופלטון על בובי רוד וטיי דילינג'ר במסגרת טורניר הזוגות לזכר דאסטי רודס. בסיבוב השני השניים ניצחו את TJ פרקינס וקוטה איבושי, אך בחצי הגמר הפסידו לקבוצתה TM-61. בחודש אוגוסט 2017 באירוע NXT TakeOver: Brooklyn III, וולף ואריק יאנג ניצחו את The Authors of Pain (אקאם ורזאר) והפכו לאלופי הזוגות החדשים של NXT, כמו כן זכייה זו סימנה את וולף כאלוף הגרמני הראשון בתולדות הארגון. באירוע NXT TakeOver: WarGames שלושת חברי קבוצת SAnitY שהכילה את יאנג, וולף וקיליאן דיין התחרו נגד The Undisputed Era (אדם קול, קייל אוריילי ובובי פיש) ונגד ה-The Authors of Pain ביחד עם רודריק סטרונג בקרב WarGames, הפעם האחרונה שסוג קרב זה התקיים הייתה לפני 17 שנה בארגון WCW. בקרב זה אדם קול הצמיד את יאנג לניצחון. ב-29 בנובמבר וולף ויאנג הפסידו את האליפויות לקייל אוריילי ובובי פיש (הפרק הוקלט באותו תאריך ושודר ב-20 בדצמבר). ב-10 בינואר 2018 וולף ויאנג הותקפו מאחורי הקלעים על ידי קבוצת Undisputed Era לפני הקרב החוזר שלהם על האליפויות נגדם. ב-27 בינואר באירוע NXT TakeOver: Philadelphia וולף ויאנג התערבו במהלך קרב "חוקי אקסטרים" בין אליסטר בלאק לאדם קול, לאחר שחבריו לקבוצה, פיש ואוריילי באו לעזרתו של קול. ב-8 בפברואר קבוצת SAnitY ניצחה בקרב שלושה על שלושה את קבוצת Undisputed Era. ב-14 במרץ וולף ויאנג ניצחו את רידיק מוס וטינו סבטלי במסגרת הסיבוב הראשון של טורניר הזוגות לזכר דאסטי רודס, אך שבועיים לאחר מכן הפסידו לרודריק סטרונג ואלוף בריטניה, פיט דאן, והודחו מהטורניר.
קריירת היאבקות מקצועית > WWE > סמאקדאון (2018–2019)

ב-17 באפריל קבוצת SAnitY עברה באופן רשמי לסמאקדאון כחלק מתוכנית הסופרסטאר שייק-אפ (שפירושו העברה של מתאבקים בין המותגים Raw וסמאקדאון). וולף וחברי קבוצת SAnitY ערכו את הבכורה שלהם ב-19 ביוני ותקפו את האוסוס. שבוע לאחר מכן חברי קבוצת SAnitY הפסידו בקרב שלושה על שלושה לג'ף הארדי והאוסוס. ב-3 ביולי הם קטעו ותקפו בצורה פראית את חברי הניו דיי (ביג אי, קופי קינגסטון ואקסבייר וודס). באירוע חוקי אקסטרים, שנערך ב-15 ביולי, קבוצת SAnitY ניצחה את הניו דיי בקרב שולחנות. ב-24 ביולי נציגי קבוצת SAnitY אלכסנדר וולף וקיליאן דיין הפסידו לנציגי הניו דיי, ביג אי ואקסבייר וודס בקרב ששימש כחצי גמר טורניר טועני הכתר לאליפות הזוגות של סמאקדאון. ב-14 באוגוסט, SAnitY הפסידו לניו דיי בקרב שלושה נגד שלושה. ב-25 בדצמבר, וולף וקיליאן דיין הפסידו בקרב זוגות מרובע לקארל אנדרסון ולוק גאלוס, שבנוסף כלל את האוסוס (ג'יי אוסו וג'ימי אוסו) והבר (סזארו ושיימוס). ב-1 באפריל, SAnitY הפסידו למיז בקרב האנדיקאפ 3 נגד 1 ספירות בכל מקום.
קריירת היאבקות מקצועית > WWE > NXT UK‏ (2019–2021)

ב-12 ביוני, וולף ערך את הופעת הבכורה שלו במותג NXT UK, כשעזר לקבוצת אימפריום (וולטר, פביאן אייכנר ומרסל ברטל) לנצח בקרב שלושה נגד שלושה את פיט דאן, טיילר בייט וטרנט סבן. לאחר הקרב, הוא הצטרף לקבוצה זו. ב-3 ביולי, וולף ערך את קרב הבכורה שלו ב-NXT UK, כשרשם ניצחון על ג'ק סטארז. ב-31 ביולי, וולף גבר על ג'ורדן דבלין. ב-25 בספטמבר בתוכנית NXT, אייכנר, אלכסנדר וולף ומרסל ברטל הפסידו בקרב שלושה נגד שלושה לקושידה ובריזנגו (פאנדנגו וטיילר בריז). ב-3 באוקטובר, וולף ניצח את סקסון האקסלי. ב-21 בנובמבר, וולף גבר על איליה דרגונוב. ב-2 בינואר 2020, וולף נחל הפסד לאותו דרגונוב, הפעם בקרב ללא פסילות. באירוע Worlds Collide, שנערך ב-25 בינואר, קבוצת אימפריום ניצחה בקרב ארבעה נגד ארבעה את The Undisputed Era כאשר וולף נפצע בתחילת הקרב ונשלח אל מאחורי הקלעים. ב-30 בינואר, וולף, פביאן אייכנר ומרסל ברטל ניצחו בקרב שלושה נגד שלושה את דייב מסטיף, מארק אנדרוז ופלאש מורגן ובסטר. ב-5 במרץ, וולף ניצח את טראוויס בנקס. שבוע לאחר מכן, וולף הפסיד לפין באלור. ב-1 באוקטובר, וולף הפסיד לנועם דר בתוצאה 2–1 והודח מאליפות גביע המורשת של NXT UK כבר בסיבוב הראשון. ב-15 באוקטובר, וולף וולטר הפסידו בקרב זוגות לאיליה דרגונוב ופיט דאן. ב-3 בדצמבר, וולף רשם הפסד לג'ו קופי. ב-18 במאי 2021, וולף הפסיד בקרב יחידים לקיליאן דיין; לאחר הקרב, הוא הותקף על ידי חבריו לקבוצת אימפריום, פביאן אייכנר ומרסל ברטל ולמעשה סולק מהקבוצה. מעשה זה נועד כדי להסיר אותו מן המרקע, מכיוון שהחוזה שלו ב-WWE פג תוקף בחודש שבא לאחר מכן, כאשר הוא היה אחד מן המתאבקים ששוחררו מהחוזה שלהם.
אליפויות והישגים

הישגים בארגון ההיאבקות East Side Wrestling – ESW
אליפות מייסטרשאפט הגרמנית של ESW (פעם אחת)
הישגים בארגון ההיאבקות German Stampede Wrestling – GSW
אליפות הפריצה של GSW (פעם אחת)
אליפות הזוגות של GSW (פעם אחת)  - עם איבן קייב
הישגים בארגון ההיאבקות German Wrestling Federation – GWF
אליפות ברלין של GWF (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-127 מתוך 500 המתאבקים הטובים ביותר לשנת 2018
הישגים בארגון ההיאבקות Westside Xtreme Wrestling – wXw
אליפות שוטגאן של wXw (פעם אחת)
אליפות העולם המאוחדת של wXw (פעם אחת)
הישגים בארגון ההיאבקות World Wrestling Entertainment – WWE
אליפות הזוגות של NXT (פעם אחת)  - עם אריק יאנג
פרסי סוף השנה של NXT (פעם אחת)
צמד השנה (2017)  - עם אריק יאנג וקיליאן דיין
הערות שוליים

↑  שלושה מתאבקי NXT נוספים שוחררו מהחוזה שלהם
↑  החוזה של אלכסנדר וולף פג תוקף
| אלופי הזוגות של NXT |
| --- | --- | --- |
| 2010 | בריטיש אמבישן (אדריאן נוויל ואוליבר גריי) • משפחת וויאט (לוק הארפר ואריק רואן) • אדריאן נוויל וקורי גרייבס • האסנשיין (קונור וויקטור) • הלוצ'ה דרגונס (קאליסטו וסין קארה) • בלייק ומרפי (וסלי בלייק ובאדי מרפי) • הוודוילנס (איידן אינגליש וסיימון גוטץ') • הריבייבל (דאש ויילדר וסקוט דוסון) • אמריקן אלפא (צ'אד גייבל וג'ייסון ג'ורדן) • DIY# (ג'וני גרגאנו ותומאסו צ'אמפה) • The Authors of Pain (אקאם ורזאר) • Sanity (אריק יאנג ואלכסנדר וולף) • The Undisputed Era (אדם קול/רודריק סטרונג, בובי פיש וקייל אוריילי) • מאסטש מאונטיין (טיילר בייט וטרנט סבן) • The Undisputed Era (קייל אוריילי ורודריק סטרונג) • War Raiders/Viking Raiders (הנסון/איבר ורואו/אריק) • הסטריט פרופיטס (אנג'לו דוקינס ומונטז פורד) • The Undisputed Era (בובי פיש וקייל אוריילי) |  |
| 2020 | The BroserWeights (מאט רידל ופיט דאן) • אימפריום (פביאן אייכנר ומרסל ברטל) • בריזנגו (פאנדנגו וטיילר בריז) • דני בורץ' ואוני לורקאן • MSK (נאש קרטר ווס לי) • פריטי דדלי (אלטון פרינס וקיט וילסון) • האחים קריד (ברוטוס קריד וג'וליוס קריד) • הניו דיי (קופי קינגסטון ואקסבייר וודס) • Gallus (מארק קופי ווולפגנג) • טוני דיאנג'לו וצ'נינג "סטאקס" לורנצו • Chase U (אנדרה צ'ייס ודוק הדסון) • ברון ברייקר וברון קורבין • ניית'ן פרייזר ואקסיום (נוכחיים) |  |
אשמן כיס פלי

| אשמן כיס פלי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: אשמניים
סוג:: אשמן הכיס
מין:: אשמן כיס פלי
שם מדעי
 Saccolaimus peli ‏טמינק, 1853
תחום תפוצה


אשמן כיס פלי (שם מדעי:  Saccolaimus peli) הוא מין של עטלף מהסוג אשמן הכיס, החי ביערות הגשם של מרכז אפריקה ומערב אפריקה, במדינות הרפובליקה הדמוקרטית של קונגו, הרפובליקה של קונגו, אוגנדה, גבון, גינאה המשוונית, קמרון, ניגריה, גאנה, ליבריה וחוף השנהב.
מאפיינים

אורכו של עטלף זה הוא 13 עד 16 סנטימטרים והוא בעל פרווה בצבע שחור. לאשמן הכיס גוף גוצי וכבד, ראש משולש גדול ופחוס וכנפיים ארוכות וצרות. החרטום קצר ושטוח, הלוע מוארך במעט והשפתיים שסועות. האוזניים קצרות, עגולות ומחודדות בקצה, והצפירים שלהן קצרים ועגולים. העיניים גדולות ובולטות והנחיריים רחבים וצינוריים. הזנב מכוסה בקרום התעופה, להוציא את הקצה החשוף דמוי הנדן.
אשמני הכיס פעילים לאחר רדת החשכה במשך כמה שעות. הם מבלים את שעות היום בשינה בסבך, במחילות, בקברים, במערות, במבנים נטושים, ובעצים וסלעים. הם חיים בדרך כלל בבדידות או במושבות קטנות (29-2 פרטים), אך מינים אחרים מהסוג נראים לעיתים במושבות של מאות בודדות. במקומות מסוימים יש נדידות עונתיות מאזורים חמים לאזורים קרירים יותר.
אשמני הכיס צדים עשים, פשפשאים, חגבאים, טרמיטים וחיפושיות. בשל מבנה גופם הכבד הם אינם יכולים לתמרן ביעילות ומחפשים מזון באזורים פתוחים יחסית, כמו חופת היער הגבוהה, בקצה היער או בקרחות יער. מאידך, מהירות התעופה שלהם גבוהה יחסית. האשמנים מאתרים את טרפם באמצעות איכון-הד, וחלק מהפולסים שהם מפיקים נשמעים לאוזן אנושית. הנקבה ממליטה גור יחיד מדי שנה. האשמן נמצא על פי הרשימה האדומה של IUCN במצב השימור ללא חשש, בזכות טווח תפוצה גדול ונוכחות במספר רב של אזורים מוגנים.
הערות שוליים

↑  אשמן כיס פלי באתר הרשימה האדומה של IUCN
↑  Pel's Pouched Bat | Saccolaimus peli
ארנסט אנסרמה

| --- | --- |

 לידה:  11 בנובמבר 1883 ווה, שווייץ 
 פטירה:  20 בפברואר 1969 (בגיל 85) ז'נבה, שווייץ 
 מקום קבורה:  בית הקברות דה רואה 
 מוקד פעילות:  שווייץ 
 תקופת הפעילות:  מ-1910 
 מקום לימודים:  אוניברסיטת לוזאן 
 סוגה:  מוזיקה קלאסית 
 שפה מועדפת:  צרפתית 
 חברת תקליטים:  דקה רקורדס 
 בן או בת זוג:  Juliette Ansermet 
 פרסים והוקרה:  מפקד בלגיון הכבוד (1955) 
 פרופיל ב-IMDb
 
ארנסט אלכסנדר אנסרמה (11 בנובמבר 1883 - 20 בפברואר 1969), היה מנצח שווייצרי.
חייו

אנסרמה, בן דורם של וילהלם פורטוונגלר ואוטו קלמפרר וכמותם מנצח על מוזיקה של המאה העשרים, מייצג מסורת וגישה שונות מאוד. הוא נולד בווה (Vevey) שווייץ, ובמקור היה פרופסור למתמטיקה, שלימד באוניברסיטת לוזאן. הוא החל לעסוק בניצוח בקזינו במונטרה בשנת 1912, ומשנת 1915 עד 1923 היה מנצח בלט דיאגילב. במסעותיו בצרפת עם הבלט, פגש את דביסי ואת ראוול והתייעץ עמם בנוגע לביצוע יצירותיהם. בשנות מלחמת העולם הראשונה פגש את איגור סטרווינסקי, שהיה בגלות בשווייץ, והחל קשר עם המוזיקה הרוסית, שנמשך כל ימי חייו.
בשנת 1918 ייסד תזמורת משלו, תזמורת שווייץ המערבית (Orchestre de la Suisse Romande). הוא סייר ברחבי אירופה וארצות הברית והתפרסם בביצוע קפדני ומדויק של מוזיקה מודרנית קשה. הוא היה הראשון להקליט יצירות כמו "קפריצ'יו" של סטרווינסקי, עם המלחין כסולן.
אנסרמה היה מהראשונים בתחום המוזיקה הקלאסית שהתייחסו לג'אז ברצינות.
אחרי מלחמת העולם השנייה הגיעו אנסרמה ותזמורתו לרמת הכרה בינלאומית הודות לחוזה לטווח ארוך עם חברת דקה, ומאז ועד מותו הקליט את רוב הרפרטואר שלו, במקרים רבים פעמיים או שלוש. פרשנויותיו זכו להערכת רבים בשל הצלילות והסמכותיות שאפיינו אותן, אם כי היו גם מי שיצאו נגדן. גישותיו היו שונות מאלה של מומחים מפורסמים אחרים למוזיקה של המאה העשרים, שהנודעים ביניהם היו פייר מונטה וסטרווינסקי עצמו. אנסרמה שלל את נוהגו של סטרווינסקי להכניס שינויים ביצירותיו, והשמיע תמיד את הגרסאות המקוריות. בעקבות מריבה עם סטרווינסקי אודות שינויים שרצה אנסרמה להכניס באחת מיצירותיו, וסירובו של סטרווינסקי להתיר זאת, הצטננו מאוד יחסיו של אנסרמה עם המלחין, וחברותם ארוכת השנים באה לקיצה. אף כי נודע בביצוע יצירות מודרניות רבות משל מלחינים אחרים, כמו ארתור הונגר ופרנק מרטן, הוא הסתייג לחלוטין מן המוזיקה של ארנולד שנברג ומקורביו, ואפילו כתב ספר, Les Fondaments de la Musique dans la Conscience Humaine שבו השתדל להוכיח, שהניב של שנברג מזויף ובלתי רציונלי.
בזקנתו הפתיע, יחד עם ההרכב שלו, רבים כשהפיק תקליטים שהוקדשו להיידן, בטהובן וברהמס. הביצועים האלה היו רחוקים מן הפרשנות הגרמנית המקובלת ונתקלו בביקורת רבה עם הופעתם, אבל בשנים האחרונות מתחילים להתייחס ביתר הערכה לחיוניות התוססת שלהם.
אנסרמה היה אדם נלהב ומלא חיים, שנטה לוויכוחים חוצבי להבות בהגנה על דעותיו. בבריטניה יצא לו שם של מנצח, המרבה בוויכוחים עם תזמורות בריטיות, שהורגלו בסגנונם הנוח והלבבי יותר של סר תומאס ביצ'ם וסר אדריאן בולט. הקלטתו האחרונה, שהייתה, כטיפוסי לו, "ציפור האש" של סטרווינסקי, נעשתה בלונדון עם תזמורת פילהרמוניה החדשה, והקלטה של החזרות והדיונים נעשתה לזכרו.
אנסרמה חיבר כמה יצירות לפסנתר ותזמורת, ביניהן פואמה סימפונית בשם "עלי אביב" (Feuilles de Printemps). הוא מת בז'נבה.
בדיקת סמים

בדיקת נשיפה נערכת על מתנדב
בדיקת סמים היא ניתוח טכני של דגימה ביולוגית שמבוצע על מנת לקבוע את נוכחותן או היעדרן של תרופות מסוימות או המטבוליטים שלהן.
יישומים

בדיקות סמים מיושמות בעיקר בכמה תחומים:
סמים בספורט תחרותי: זיהוי של נוכחות של סטרואידים משפרי ביצועים בספורט.
בפלילים ותעסוקה: זיהוי נוכחות של סמים האסורים על פי חוק.
באכיפה בתעבורה: בדיקת נוכחות וריכוז של אלכוהול (אתנול) בדם.
שימוש רפואי לסיוע בשימוש אחראי בתרופות.
הדגימות הנפוצות הנלקחות לצורך בדיקות סמים הן שתן, שיער, דם, נשימה, זיעה או נוזל רוק. קיימות שיטות רבות אחרות בדרגות שונות של דיוק, רגישות (סף זיהוי/ניתוק) ותקופות זיהוי.
ראו גם

סמים בספורט
| --- | --- |
בקרת זהויות :  NLI: 987007534196505171  LCCN: sh87002832 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
ארנסט אורלאו

| --- | --- |

 לידה:  7 בדצמבר 1946 (בן 77) המבורג, אזורי הכיבוש בגרמניה 
 מדינה:  גרמניה 
 השכלה:  אוניברסיטת המבורג  Gymnasium Eppendorf 
 מפלגה:  המפלגה הסוציאל-דמוקרטית של גרמניה 
 פרסים והוקרה
 מדליית הזהב הגדולה להוקרה על שירות הרפובליקה האוסטרית 
 
ארנסט אורלאו עם הדיפלומט הגרמני וולפגנג אישינגר
ארנסט אורלאו (בגרמנית: Ernst Uhrlau; ‏7 בדצמבר 1946, המבורג) הוא נשיאו לשעבר של שירות הביון הגרמני (BND). בהכשרתו הוא אקדמאי בתחום מדע המדינה.